ⴷⴷⴰⵔⵉⵊⴰ

ⴷⴷⴰⵔⵉⵊⴰ ⵏ ⵍⵎⵖⵔⵉⴱ, ⵏⵖⴷ ⴷⴷⴰⵔⵉⵊⴰ (ⵙ ⵜⵄⵕⴰⴱⵜ: الدارجة المغربية) ⵜⴳⴰ ⵢⴰⵜ ⵜⴰⵏⵜⴰⵍⴰ ⵜⴰⵄⵕⴰⴱⵜ ⴷⴰⵙ ⵙⴰⵡⴰⵍⵏ ⵎⴷⴷⵏ ⴳ ⵍⵎⵖⵔⵉⴱ. ⵜⵓⴳⵜ ⵏ ⵉⵎⵖⵔⵉⴱⵉⵢⵏ ⴷⴰ ⵙⴰⵡⴰⵍⵏ ⵙⵔⵙ, ⵜⴳⴰ ⴷⴷⴰⵔⵉⵊⴰ ⵜⵓⵜⵍⴰⵢⵜ ⵜⴰⵢⵎⵎⴰⵜ ⵉ ⵓⵃⵟⵟⴰⵟ ⵏⵏⵙⵏ. ⵎⴰⵛⴰ ⵎⴷⴷⵏ ⴷⴰ ⵉⵜⵜⴰⵔⴰⵏ, ⴷⴰ ⵉⵇⵇⵔⴰⵏ, ⴷⴰ ⵉⵜⵜⵥⴰⵍⵍⴰⵏ ⵙ ⵜⵓⵜⵍⴰⵢⵜ ⵜⴰⵄⵕⴰⴱⵜ ⵜⴰⵏⴰⵡⴰⵢⵜ, ⵜⴰⵖⵖⵓⵍ ⵜⴳⴰ ⴷⴷⴰⵔⵉⵊⴰ ⵜⵓⵜⵍⴰⵢⵜ ⵜⴰⴷⵖⵔⴰⵏⵜ ⴳ ⵍⵎⵖⵔⵉⴱ, ⵜⵍⵍⴰ ⴳ ⵍⵎⵉⴷⵢⴰ ⴷ ⵙⵉⵏⵉⵎⴰ ⴷ ⵡⵓⵔⴰⵔ ⴷ ⵓⵙⵓⵙⵙⵏ. ⴷⴷⴰⵔⵉⵊⴰ ⴷⴰ ⴷⴰⵔⵙ ⵜⴰⵏⵜⵍⴰⵢⵉⵏ ⵏⵏⵙ, ⵣⵓⵏ ⴷ ⵜⴰⵏⵜⴰⵍⴰ ⵏ ⵡⴰⵏⴼⴰ (ⵜⴰⴷⴷⴰⵔⵜ ⵜⵓⵎⵍⵉⵍⵜ) ⴷ ⵕⵕⴱⴰⵟ ⴷ ⵎⵕⵕⴰⴽⵛ ⴷ ⵟⴰⵏⵊⴰ ⴷ ⴼⴰⵙ. ⵏⵓⵜⵏⵜⵉ ⴰⴷ ⵍⵍⴰⵏⵜ ⴳ ⵍⵎⵉⴷⵢⴰ ⴰⵃⵟⵟⴰⵟ.

 ⵜⴰⵏⵜⵍⴰⵢⵉⵏ ⵏⵏⵙ 
ⴷⴷⴰⵔⵉⵊⴰ ⴷⴰ ⴷⴰⵔⵙ ⵜⴰⵏⵜⵍⴰⵢⵉⵏ ⵓⵙⵉⵏⵜ ⵙⴳ ⵙⵉⵏ ⵉⵙⵎⵉⵍⵏ: ⵜⴰⵏⵜⵍⴰⵢⵉⵏ ⵜⵉⵀⵉⵍⴰⵍⵢⵉⵏ ⴷ ⵜⴰⵏⵜⵍⴰⵢⵉⵏ ⵍⵍⴰⵏⵜ ⵓⵔ ⵜⴰ ⵓⵙⵉⵏ ⴰⵢⵜ (ⴱⴰⵏⵓ) ⵀⵉⵍⴰⵍ

 ⵜⴰⵏⵜⵍⴰⵢⵉⵏ ⵓⵔ ⴷ ⵜⵉⵀⵉⵍⴰⵍⵉⵢⵏ 
ⴳⴰⵏⵜ ⴽⵕⴰⴹ ⵉⵙⵎⵉⵍⵏ: ⵜⴰⵏⵜⵍⴰⵢⵉⵏ “ⵜⵉⵣⴰⵢⴽⵓⵜⵉⵏ” (ⵜⵉⵖⵔⵎⴰⵏⵉⵏ), ⵜⴰⵏⵜⵍⴰⵢⵉⵏ ⵏ ⴷⵛⵓⵕⴰⵜ, ⴷ ⵜⴰⵏⵜⵍⴰⵢⵉⵏ ⵏ ⵉⴷⵔⴰⵔⵏ. ⴳ ⵍⵎⵖⵔⵉⴱ, ⴳⴳⵓⴷⵉⵏⵜ:

 ⵜⴰⵏⵜⵍⴰⵢⵉⵏ ⵜⵉⵖⵔⵎⴰⵏⵉⵏ: ⵜⴰⵏⵜⵍⴰⵢⵉⵏ ⵜⵉⵣⴰⵢⴽⵓⵜⵉⵏ ⵏ ⴼⴰⵙ, ⵕⵕⴱⴰⵟ, ⵙⵍⴰ, ⵜⴰⵣⴰ, ⵜⵉⵟⵟⴰⵡⵉⵏ, ⵡⴰⵣⵣⴰⵏ, ⵛⴰⵡⵏ, ⵟⴰⵏⵊⴰ, ⴰⵚⵉⵍⴰ, ⵉⵖⵔⵎ ⴰⵅⴰⵜⴰⵔ (ⵇⵚⴰⵕ ⴽⴱⵉⵔ), ⵎⴽⵏⴰⵙ, ⴷ ⵎⵕⵕⴰⴽⵛ
 ⵜⴰⵏⵜⴰⵍⴰ ⵜⴰⵊⴱⵍⵉⵜ: ⴷⴰⵙ ⵙⴰⵡⴰⵍⵏ ⵊⴱⴰⵍⴰ ⴳ ⵉⵥⵥⵍⵎⴹ ⴰⴳⵎⵓⴹⴰⵏ ⵏ ⵍⵎⵖⵔⵉⴱ
 ⵜⴰⵏⵜⵍⴰⵢⵉⵏ ⵏ ⴷⵛⵓⵕⴰⵜ: ⵜⴰⵏⵜⵍⴰⵢⵉⵏ ⵏ ⵜⵙⴳⵉⵡⵉⵏ ⵏ ⵚⴼⵕⵓ ⴷ ⵣⵕⵀⵓⵏ
 ⴷⴷⴰⵔⵉⵊⴰ ⵏ ⵡⵓⴷⴰⵢⵏ: ⵙⴰⵡⵍⵏ ⵙⵔⵙ ⵓⴷⴰⵢⵏ ⵏ ⵍⵎⵖⵔⵉⴱ

 ⵜⴰⵏⵜⵍⴰⵢⵉⵏ ⵜⵉⵀⵉⵍⴰⵍⵢⵉⵏ 
ⵓⵙⵉⵏⵜ ⵜⴰⵏⵜⵍⴰⵢⵉⵏ ⵜⵉⵀⵉⵍⴰⵍⵢⵉⵏ ⵏⵏⵉⴼ ⵓⵛⴽⴰⵏ ⴷ ⴰⵄⵕⴰⴱⵏ (ⵜⵓⴳⵜ ⵏⵏⵙⵏ ⴳⴰⵏ ⵙⴳ ⴱⴰⵏⵓ ⵀⵉⵍⴰⵍ) ⵙ ⵍⵎⵖⵔⵉⴱ ⴳ ⵜⴰⵙⵓⵜ ⵜⵉⵙ 11, ⵙⴳ ⴱⴰⵏⵓ ⵀⵉⵍⴰⵍ ⵏⵉⵜ ⵙⵙⵓⴼⵖⵏ ⵉⵙⵎ ⵏⵏⵙⵏⵜ

ⵜⴰⵏⵜⵍⴰⵢⵉⵏ ⵜⵉⵀⵉⵍⴰⵍⵢⵉⵏ ⴷⴰⵙ ⵙⴰⵡⴰⵍⵏ ⵎⴷⴷⵏ ⴳ ⵍⵎⵖⵔⵉⴱ ⴰⵙⵙⴰ ⴳⴰⵏⵜ ⵙⴳ ⵓⵙⵎⵉⵍ ⴰⵎⵄⵇⵉⵍ (ⴱⴰⵏⵓ ⵎⴰⵄⵇⵉⵍ), ⵜⴰⵏⵜⵍⴰⵢⵉⵏ ⵏⵏⵙ ⴳⴰⵏⵜ:

 ⵜⴰⵏⵜⴰⵍⴰ ⵜⴰⵄⵕⵓⴱⵉⵜ: ⵜⴰⵏⵜⴰⵍⴰ ⵏ ⵜⴰⴳⴳⵓⵜ ⵏ ⵍⵎⵖⵔⵉⴱ (ⴷⴽⴽⵯⴰⵍⴰ, ⵄⴱⴷⴰ, ⵜⴰⴷⵍⴰ, ⵛⴰⵡⵉⵢⴰ, ⵍⵖⵔⴱ, ⴷ ⵣⵄⵉⵔ) ⴷ ⵜⵙⴳⵉⵡⵉⵏ ⵓⵙⵉⵏⵜ ⴳ ⵉⵥⵥⵍⵎⴹ ⵏ ⴼⴰⵙ (ⵃⵢⴰⵢⵏⴰ, ⵛⵔⵔⴰⴳⴰ, ⵡⵍⴰⴷ ⵊⴰⵎⵄ…)
 ⵜⴰⵏⵜⴰⵍⴰ ⵏ ⵍⵇⴱⵍⵜ: ⵜⴰⵏⵜⴰⵍⴰ ⵏ ⵍⵇⴱⵍⵜ ⵏ ⵍⵎⵖⵔⵉⴱ ⴷ ⵡⵓⵊⴷⴰ ⴷ ⵜⴰⴳⴳⵓⵜ ⵏ ⴷⵣⴰⵢⵔ (ⵡⴰⵀⵔⴰⵏ ⵜⴰⴳⵎⵓⴹⴰⵏⵜ ⴷ ⵡⴰⵀⵔⴰⵏ ⵜⴰⵏⴰⵎⵎⴰⵙⵜ)
 ⵜⴰⵏⵜⵍⴰⵢⵉⵏ ⵜⵉⵖⵔⵎⴰⵏⵉⵏ ⵜⵉⵎⴰⵢⵏⵓⵜⵉⵏ: ⵜⴰⵏⵜⵍⴰⵢⵉⵏ ⵜⵉⵖⵔⵎⴰⵏⵉⵏ ⵜⵉⵀⵉⵍⴰⵍⵢⵉⵏ, ⵍⵓⵍⵏⵜ ⵙ ⵜⵡⴰⴷⴰ ⵙ ⵜⵎⴷⵉⵏⵉⵏ ⵙⴳ ⵜⵖⵔⵎⵉⵏ ⴳ ⵜⴰⵙⵓⵜ ⵜⵉⵏ 20

 ⵉⵙⴰⵖⵓⵍⵏ